internet vaartha 179 Views
మెల్బోర్న్‌: భారత ఆటగాడు విరాట్‌ కోహ్లీ రికార్డుల మోత మోగిస్తున్నాడు.కాగా ఇప్పటికే వేగవంతమైన 7 వేల పరుగులు సాధించిన ఆటగాడిగా డివిలియర్స్‌ పేరున ఉన్న రికార్డును బ్రేక్‌ చేసిన కోహ్లీ,ఆస్ట్రేలియా మాజీ కెప్టెన్‌ రికీ పాంటింగ్‌ను సైతం అధిగమించాడు.వేగవంతమైన సెంచరీలు సాధించిన ఆటగాళ్ల జాబితాలో పాంటింగ్‌ను అధిగమించాడు కోహ్లీ. అంతర్జాతీయమ్యాచ్‌ల్లో వేగంగా 24 సెంచరీలు చేసిన జాబితాలో కోహ్లీ చేరిపోయాడు. మెల్బోర్న్‌ మైదానంలో ఆస్ట్రేలియాతో జరిగిన మూడవ వన్డేలో 117 పరుగులు చేసిన సంగతి తెలిసిందే.దీంతో పాంటింగ్‌ పేరిట ఉన్న వేగవంతమైన పూర్తి సెంచరీలు చేసిన రికార్డును కోహ్లీ బ్రేక్‌ చేశాడు.అంతర్జాతీయ వన్డేల్లో 24 వేగవంతమైన సెంచరీలు నమోదు చేశాడు కోహ్లీ. ఆస్ట్రేలియా పర్యటనలో రికీ పాంటింగ్‌ రికార్డును బ్రేక్‌ చేయడం విశేషం.కాగా 169 మ్యాచ్‌ల్లో 161 ఇన్నింగ్స్‌ ఆడిన కోహ్లీ 24 సెంచరీలు నమోదు చేశాడు.కాగా పాంటింగ్‌ 278 ఇన్నింగ్స్‌ల్లో 24 సెంచరీలు సాధించాడు. శ్రీలంక మాజీ ఆటగాడు సనత్‌ జయసూర్య 370 ఇన్నింగ్స్‌ల్లో కుమార సంగక్కర 378 ఇన్నింగ్స్‌ల్లో ఈ ఫీట్‌ సాధించాడు. బ్యాటింగ్‌ దిగ్గజం సచిన్‌ 219 ఇన్నింగ్స్‌లో ఈ ఘనత సాధించాడు.కాగా అంతర్జాతీయ వన్డేల్లో అత్యధిక సెంచరీలు చేసిన ఆటగాళ్ల జాబితాలో కోహ్లీ అయిదవ స్థానానికి ఎగబాకాడు.కాగా 49 సెంచరీలతో సచిన్‌ టెండూల్కర్‌ అగ్రస్థానంలో కొనసాగుతుండగా,30 సెంచరీలతో పాంటింగ్‌ తరువాత స్థానంలో ఉన్నాడు.
టాప్‌ -5 సెంచరీలు సాధించిన ఆటగాళ్లు…
49-సచిన్‌ టెండూల్కర్‌ (463 మ్యాచ్‌లు)
30-రికి పాంటింగ్‌ (375 ఆస్ట్రేలియా)
28-సనత్‌ జయసూర్య (445 శ్రీలంక)
25-కుమార సంగక్కర (404 శ్రీలంక)
24- విరాట్‌ కోహ్లీ (169 మ్యాచ్‌లు)